Diari Oficial de la Generalitat Valenciana


Sumari del DOGV 9613, del 08-06-2023 (2023/6388)

RESOLUCIÓ de 5 de juny de 2023, de la directora general de Personal Docent de la Conselleria d'Educació, Cultura i Esport, per la qual es nomenen els òrgans de selecció que han de jutjar el procediment selectiu de concurs oposició als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques i professors d'Arts Plàstiques i Disseny, convocats per l'Ordre 72/2022, de 26 de desembre, de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9613

Data del DOGV
:   08-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6388


Data del document
:   05-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu

RESOLUCIÓ de 5 de juny de 2023, de la directora general de Personal Docent de la Conselleria d'Educació, Cultura i Esport, per la qual es nomenen els òrgans de selecció que han de jutjar el procediment selectiu de concurs oposició als cossos de professors d'Ensenyament Secundari, professors especialistes en sectors singulars de Formació Professional, professors d'escoles oficials d'idiomes, catedràtics de Música i Arts Escèniques, professors de Música i Arts Escèniques i professors d'Arts Plàstiques i Disseny, convocats per l'Ordre 72/2022, de 26 de desembre, de la Conselleria d'Educació, Cultura i Esport. [2023/6388]  
  
De conformitat amb el que s'estableix en l'Ordre de 72/2022, de 26 de desembre, de la Conselleria d'Educació, Cultura i Esport, i una vegada realitzat el sorteig previst en l'apartat 2 de la base 5 d'aquesta convocatòria, aquesta Direcció General de Personal Docent ha resolt:  
  
Primer  
Nomenar els tribunals que figuren en la relació que s'insereix com a annex a aquesta resolució, davant els quals han d'actuar les persones aspirants admeses per a participar en aquests procediments selectius.  
  
  
Segon  
Els membres dels òrgans de selecció hauran d'abstindre's d'intervindre quan concórreguen en ells les circumstàncies previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren fet tasques de preparació d'aspirants a proves selectives per als mateixos cossos docents i la mateixa especialitat en els cinc anys anteriors a la publicació d'aquesta convocatòria. El president o presidenta de l'òrgan de selecció sol·licitarà dels qui l'integren declaració expressa de no trobar-se en les circumstàncies esmentades, notificant a la Direcció General de Personal Docent les abstencions que pertoquen entre els seus membres.  
El termini per a manifestar l'abstenció serà de cinc dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana. Així mateix, els qui participen en el procés podran recusar a les persones que integren els òrgans de selecció quan concórrega en elles alguna de les circumstàncies previstes en el paràgraf anterior.  
  
Tercer  
Els òrgans de selecció que actuen en aquest procediment selectiu tindran dret a la indemnització per raó del servei prestat prevista en el Decret 24/1997, d'11 de febrer, del govern valencià, sobre indemnitzacions per raó del servei i gratificacions per serveis extraordinaris, modificat pel Decret 7/2023, de 27 de gener, del Consell.  
  
Aquells docents el lloc de treball dels quals estiga situat fora del terme municipal del lloc o seu d'actuació del tribunal quedaran acollits a l'excepció prevista en l'article 4.4, de la secció primera, capítol II del citat decret.  
  
Quart.  
De conformitat amb el que es preveu en les bases de la convocatòria, en les especialitats en què no hi havia suficient personal funcionari de carrera en servei actiu de l'especialitat i que no s'han pogut sortejar, la directora general de Personal Docent excepcionalment ha designat directament els components necessaris, per a garantir el dret de les persones aspirants a la participació en el procediment selectiu.  
  
  
Contra la present Resolució, que posa fi a la via administrativa, d'acord amb el preceptuat en l'article 123 de la Llei 39/2015, d'1 d'octubre, del procediment administratiu comú de les administracions públiques, podrà interposar-se potestativament recurs de reposició davant la Direcció General de Personal Docent, en el termini d'un mes comptat des de l'endemà de la seua publicació, o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, sense perjudici de qualsevol altre que estimara convenient.  
  
València, 5 de juny de 2023.-La directora general de Personal Docent: M.ª Ángeles Herranz Ábalos.